Univerzitet Emory

Univerzitet Emory (engleski: Emory University) je privatni istraživački univerzitet u Atlanti u američkoj saveznoj državi Džordžiji. Instituciju je 1836. godine osnovala Metodistička episkopalna crkva kao dvogodišnji koledž u Oxfordu i nazvala ju po biskupu Johnu Emoryju. 1915. godine koledž je preseljen na svoju sadašnju lokaciju u Druid Hillsu i tada je reorganizovan kao Univerzitet Emory. Preseljenje koledža je financirao osnivač kompanije Coca-Cola Asa Griggs Candler koji je želeo da se u gradu otvori značajan univerzitet. Univerzitet je i nakon preseljenja nastavio da deluje i u Oxfordu gde do danas deluje dvogodišnji Oxford koledž koji je deo univerziteta. Univerzitet Emory drugi je najstariji privatni univerzitet u Džordžiji i među 50 je najstarijih privatnih univerziteta u SAD-u. Institucija je podeljena na devet akademskih divizija koje pohađaju studenti iz svih 50 američkih saveznih država, glavnog grada SAD-a, svih 5 naseljenih prekomorskih teritorija SAD-a kao i inostrani studenti iz preko 100 zemalja. Zdravstveni sistem Univerziteta Emory najveći je u Džordžiji. Prema klasifikaciji volumena i kvaliteta istraživačkih aktivnosti koje izrađuje Carnegijeva fondacije za napredak obrazovanja (engleski: Carnegie Foundation for the Advancement of Teaching), Unverzitet Emory spada u grupu R1 institucija sa veoma visokim istraživačkim aktivnostima. Prema rangiranju koje je 2020. godine izradio U.S. News & World Report Univerziteta Emory našao se na 27. mestu u SAD-u i 73. mestu na svetu. Povezano Visoko obrazovanje u Sjedinjenim Američkim Državama Akreditacija institucija za visoko obrazovanje u SAD-u Reference Vanjske veze www.emory.edu